Cochabamba
<s>Cochabamba je grad i općina od 630,587 stanovnika u sredini Bolivije u Istoimenom departmanu u kom je administrativni centar.</s>

<s>Karakteristike</s>

<s>Cochabamba se prostire u plodnoj kotlini koju oplakuje rijeka Rocha, udaljena 354 km jugoistočno od glavnog grada La Paza.</s>

<s>Okružena je satelitskim gradovima; Vinto, Quillacollo, Sipe Sipe, Colcapirhua, Tiquipaya i Sacaba.</s>

<s>Historija</s>

<s>Prvi španjolski kolonist koji se naselio u tom kraju negdje oko 1540.-1542. bio je Garci Ruiz de Orellana, koji je vjerojatno bio član Pizarrove ekspedicije.</s><s>Nakon njega to su uradili Pedro de Estrada i Gerónimo de Osorio negdje oko 1565.</s><s>Osorio je dobio dozvolu od Vicekraljevstva Peru da osnuje grad, što je učinio 1571., tako je osnovana Villa de Oropesa u podnožju brda San Sebastián.</s><s>Ni danas se nezna zašto je Sebastián Barba de Padilla ponovno osnovao Villu de Oropesa - 1574.</s>

<s>Kolonijalna represija dovela je do ustanka Indijanaca 1730., koji je smiren uz pomoć crkve.</s>

<s>Od 1782.</s><s>Cochabamba ima status općine.</s><s>Stanovnici grada su od 1810. uzeli učešće u Borbi za nezavisnost Bolivije, koja je nakon pobjeda i poraza potrajala do 1825.</s>

<s>Departman Cochabamba je službeno osnovan u januaru 1826.</s>

<s>I nakon nezavisnosti Cochabamba je zadržala status poljoprivrednog centra i žitnice Bolivije, pa je postala drugi najveći grad u zemlji, nakon propadanja susjednih rudarskih centara.</s><s>Od kraja 19. vijeka pa sve do 1920-ih intenzivno se iskapao kositar, tad su izgrađene brojne vile i uveden je tramvaj.</s><s>Nakon Prvog svjetskog rata američke kompanije počele su istraživati naftu, pa je započela i eksploatacija.</s><s>Tad je izgrađena najveća rafinerija onog doba Gualberto Villarroel i prva asfaltirana cesta u zemlji od Cochabambe do Santa Cruza de la Sierra.</s>

<s>Nakon masovnog otpuštanja rudara 1980-ih, došlo je do booma sadnje koke u džunglama pored grada.</s><s>Od  2008. do danas u gradu djeluje snažan pokret za veću autonomiju.</s>

<s>Današnja Cochabamba je dom Univerziteta San Simón osnovanog 1826., pored tog ima muzej, biblioteku, katedralu i vladinu palaču.</s>

<s>Grad je poznat po jednoj od najvećih skulptura Krista na svijetu koja nadvisuje grad na brdu San Pedro i njegovoj skulpturi u kapeli sv Petra iz koje na Veliki petak 
od 1995. navodno cure krvave suze.</s><s>To svake godine privlači na hiljade vjernika.</s>

<s>Privreda i transport 
Cochabamba je grad prehrambene, drvne i naftne industrije.</s><s>Pored tog njegova se privreda bazira i na poljoprivredi jer ima blažu klimu nego zapadniji Altiplano, pa se uzgaja; žito, krumpir, kava, šećerna trska, kakaovac, duhan i voće</s>

<s>Cestama N°25, N°4 i N°7 i željezničkim prugama povezana je sa ostalim gradovima u zemlji i susjednim državama u slivu Amazone.</s><s>Grad ima i Internacionalni aerodrom Jorge Wilsterman (IATA: CBB, ICAO: SLCB).</s>

<s>Izvori</s>

<s>Vanjske veze</s>

<s>Gobierno Autónomo Municipal de Cochabamba (službene stranice) 
Gradovi u Boliviji</s>

